Minn L- Imżebbel . . . il- pulċinell ta' Ġeżebel . . . L- Erbgħa , 26 ta' Ġunju , 1996 Illum kien hemm is- semi - finali ta' l- Ingliżi kontra l- Ġermanja . L- Ingliżi lagħabu bil- griż . Wara żewġ minuti logħob l- Ingliżi skorjaw ! Gascoigne ta korner , Adams xellef bir- ras u Shearer bir- ras tefa' ġewwa . Dak il- ħin bdejt nara lill- Ingliżi jerfgħu t- tazza . Però wara l- gowl l- Ingliżi ma ħadux in- nofs , u wara kwarta skorja Kuntz . San- 90 minuta bqajna 1 - 1 . It- tnejn li huma lagħbu tajjeb , però l- Ingliżi kellhom ftit iżjed mil- logħob . Fis- sudden death il- Ġermanja skorjaw però ħassarulhom minħabba fawl . L- Ingliżi kienu veru żvinturati fis- sudden death . Anderton xxuttja bil- gowlkijper beaten , il- ballun ħabat mal- lasta u ġie f' idejn Kopke ! Shearer jikkrossja , Kopke jiġi beaten , u l- Gazza jintefa' għalih u ma jiħdux għal ftit ċentimetri ! Tilef ċans tad- deheb ! Ftit wara Gascoigne rċieva kross ieħor però ma laħqux ! Il- veru ħaqarna ! Kien imiss il- penalties . Fis- sudden death konna ħafna aħjar minnhom u ħaqarna ħafna . Għamilna l- aqwa logħba tat- tournament . Il- penalties ġew skorjati l- ħamsa li huma miż- żewġ naħat . Kif rajtu bdejt nibża' . Aħjar mar Anderton jew Adams jew Ince ( dan lanqas biss ried jarahom ! ) . Qiegħed inħossni vera mdejjaq . Nixtieq immut . Ma niflaħx iżjed . Dejjem hekk ! Kif ma nistgħux nieħdu ruħ ? U mal- Ġermanja bil- penalties ! ! Veru sirt ma naħmilhomx lill- Ġermanja . Lagħbna aħjar minnhom u xorta tlifna ! S' issa konna l- aqwa tim u wrejna l- aqwa u l- isbaħ logħob , u xorta nqlajna ! Ma nistax nimmaġina sitwazzjoni fejn nista' nkun aktar imdejjaq . Qegħdin home , 30 sena wara li rbaħna l- World Cup u nqlajna ! Kienet tkun sabiħa tant kieku ħadniha ! Qatt ma tidħaqilna l- fortuna ? Mhux ġusta ! Diska tal- ġurnata : Better Luck Next Time - Enzo Guzman ( Tassew kont ħadtha bi kbira din ! Aħjar nidħak . . . Fil- filmat ta' fuq , jidhru l- gowls kollha li skorjaw u qalgħu l- Ġermanja waqt l- Euro ' 96 , inkluża dik il- qaħbeċ lotterija tal- penalties kontra l- Ingilterra . ) Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .